**คู่มือสำหรับประชาชน : การขอรับรองแหล่งผลิตพืชอินทรีย์ (N)**

**หน่วยงานที่ให้บริการ :** กรมวิชาการเกษตรกระทรวงเกษตรและสหกรณ์

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

เงื่อนไขในการยื่นคำขอ  
  
เกษตรกร นิติบุคคลหรือกลุ่มเกษตรกรที่มีความพร้อมในการปฏิบัติตามมาตรฐานเกษตรอินทรีย์และมีคุณสมบัติตามหลักเกณฑ์และเงื่อนไขการรับรองแหล่งผลิตพืชอินทรีย์ยื่นคำขอต่อเจ้าหน้าที่กองพัฒนาระบบและรับรองมาตรฐานสินค้าพืช (กมพ.) เจ้าหน้าที่สำนักวิจัยและพัฒนาการเกษตร (สวพ.) หรือเจ้าหน้าที่หน่วยงานเครือข่ายของสวพ.  
  
  
เงื่อนไขของการรับรอง  
  
  
 กรมวิชาการเกษตร ดำเนินการให้การรับรองแหล่งผลิตพืชอินทรีย์ ตามขอบข่ายที่กรมวิชาการเกษตรประกาศ  
 ผู้ยื่นคำขอต้องมีการนำระบบการผลิตพืชอินทรีย์ไปปฏิบัติก่อนการตรวจประเมินเพื่อการรับรองรวมทั้งมีการดำเนินกิจกรรมในทุกข้อกำหนดตามมาตรฐานเกษตรอินทรีย์ กระทรวงเกษตรและสหกรณ์ (มกษ.) หรือมาตรฐานอื่นๆ ที่เทียบเท่า  
 การขอรับการรับรอง ให้ยื่นคำขอต่อเจ้าหน้าที่กองพัฒนาระบบและรับรองมาตรฐานสินค้าพืช หรือเจ้าหน้าที่สำนักวิจัยและพัฒนาการเกษตรเขตที่ 1 - 8 หรือเจ้าหน้าที่ศูนย์วิจัยและพัฒนาการเกษตรต่างๆของจังหวัด พร้อมหลักฐานและเอกสารที่เป็นปัจจุบัน ตามรายการในแบบคำขอรับการรับรองแหล่งผลิตพืชอินทรีย์  
  
  
เงื่อนไขสำหรับผู้ได้รับการรับรอง  
  
1) ต้องรักษาไว้ซึ่งระบบการผลิตพืชอินทรีย์ตามมาตรฐานเกษตรอินทรีย์กระทรวงเกษตรและสหกรณ์ (มกษ.) หรือมาตรฐานอื่นๆ ที่เทียบเท่า ตลอดระยะเวลาที่ได้รับการรับรอง  
  
2) อ้างถึงการรับรองเฉพาะในกิจการและขอบข่ายที่ได้รับการรับรองเท่านั้น  
  
3) ต้องไม่นำใบรับรอง และ/หรือเครื่องหมายรับรองระบบงาน และ/หรือเครื่องหมายรับรองระบบงานไปใช้ทำให้เกิดความเข้าใจผิดต่อการรับรอง หรือทำให้เกิดความเสื่อมเสียต่อกรมวิชาการเกษตร  
  
4) เมื่อมีการลดขอบข่าย พักใช้ เพิกถอน หรือยกเลิกการรับรองระบบไม่ว่าด้วยสาเหตุใด ให้ยุติการใช้สิ่งพิมพ์ สื่อ โฆษณาที่มีการอ้างถึงการได้รับการรับรองนั้นทั้งหมด  
  
5) หากมีการเปลี่ยนแปลงแก้ไขระบบการผลิตพืชอินทรีย์ในสาระสำคัญ เช่น การเปลี่ยนแปลงชนิดพืชที่ปลูก เพิ่ม/ลดขนาดพื้นที่ปลูก เปลี่ยนแปลงผลิตภัณฑ์ เปลี่ยนกรรมวิธีการแปรรูปและการจัดการผลิตภัณฑ์เกษตรอินทรีย์เป็นวิธีใหม่ การปรับปรุงสถานที่ประกอบการ เปลี่ยนแปลงสมาชิกในกลุ่ม เปลี่ยนแปลงระบบควบคุมภายในกลุ่ม เปลี่ยนผู้ดูแลหรือผู้ดำเนินการ เปลี่ยนแปลงพื้นที่ หรือสถานที่ผลิต การโอนกิจการ การย้ายสถานที่ผลิตหรือสถานที่ประกอบการ การเปลี่ยนเครื่องมือเครื่องจักร หรือกรณีมีการใช้สารช่วยกรรมวิธีการผลิตและแปรรูป หรือมีการใช้สารที่ใช้ในการทำความสะอาด (Cleaning Agent) ปัจจัยการผลิตที่ใช้ในการปรับปรุงบำรุงดินและควบคุมศัตรูพืชที่ไม่ได้มาจากการผลิตอินทรีย์ให้แจ้งหน่วยรับรอง  
  
6) ให้ความร่วมมือแก่หน่วยรับรองกรมวิชาการเกษตร ในการตรวจประเมินทุกครั้ง โดยผู้ผลิต/ผู้ประกอบการ หรือกลุ่ม จะต้องยินยอมให้ผู้ตรวจประเมินเข้าตรวจสอบพื้นที่ดำเนินการและส่วนที่เกี่ยวข้องกับการขอรับรองทั้งหมด (ทั้งพื้นที่ของตนเอง เช่า ให้เช่า) และมีการยินยอมให้มีการสุ่มตัวอย่าง ผลผลิต หรือผลิตภัณฑ์หรือปัจจัยการผลิตไปทดสอบกรมวิชาการเกษตรทราบโดยทันที  
  
7) ต้องจัดทำบันทึกอย่างต่อเนื่อง เช่น บันทึกการผลิต บัญชีการซื้อปัจจัยการผลิตและวัตถุดิบอินทรีย์บัญชีแสดงจำนวนผลผลิต ผลิตภัณฑ์อินทรีย์ และบัญชีแสดงการจำหน่ายผลิตผล ผลิตภัณฑ์พืชอินทรีย์ รวมทั้งจำนวนฉลากที่มีการแสดงเครื่องหมายการรับรอง พร้อมหลักฐานการรับผลิตผล ผลิตภัณฑ์พืชอินทรีย์ หรือหลักฐานการชำระเงินจากลูกค้าแต่ละราย แสดงข้อมูลดังกล่าวต่อคณะผู้ตรวจประเมิน เมื่อได้รับการร้องขอเพื่อให้ผู้ตรวจประเมินสามารถตรวจสอบกระบวนการผลิตพืชอินทรีย์ได้ทุกขั้นตอน  
  
8) ต้องส่งมอบเอกสารหลักฐานต่างๆ ที่เกี่ยวข้องกับการรับรองที่เป็นปัจจุบันให้แก่หน่วยรับรองกรมวิชาการเกษตร เมื่อได้รับการร้องขอ  
  
9) ต้องเรียกเก็บผลิตผล ผลิตภัณฑ์พืชอินทรีย์ คืนจากสถานที่จำหน่าย และจัดส่งรายงานการเรียกเก็บผลิตผล ผลิตภัณฑ์อินทรีย์ กรณีที่ถูกเพิกถอนการรับรอง ยกเลิกการรับรอง ได้รับข้อร้องเรียนเกี่ยวกับผลิตผล ผลิตภัณฑ์พืชอินทรีย์ เมื่อคณะกรรมการรับรองมีมติให้เรียกเก็บผลิตผล ผลิตภัณฑ์พืชอินทรีย์คืนจากสถานที่จำหน่าย  
  
10) หากประสงค์จะยกเลิกการรับรองให้แจ้งเป็นลายลักษณ์อักษรให้หน่วยรับรองกรมวิชาการเกษตรทราบ  
  
11) หากประสงค์จะขอต่ออายุใบรับรอง ให้ยื่นแบบคำขอใบรับรองการผลิตพืชอินทรีย์ต่อหน่วยรับรองกรมวิชาการเกษตร ก่อนใบรับรองหมดอายุ  
  
12) ต้องจัดให้มีมาตรการและจัดหาอุปกรณ์ป้องกันภัยส่วนบุคคลส่วนบุคคลที่จำเป็นแก่เจ้าหน้าที่หน่วยรับรองกรมวิชาการเกษตร และคณะผู้เข้าร่วมในการตรวจประเมินทุกครั้งในกรณีที่ร้องขอ เพื่อให้เกิดความปลอดภัยในการปฏิบัติหน้าที่  
  
13) ต้องจัดทำและเก็บบันทึกข้อร้องเรียนและผลการดำเนินการกับข้อร้องเรียนทั้งหมดที่เกี่ยวข้องกับกิจการและขอบข่ายที่ได้รับการรับรองไว้ และต้องมอบบันทึกข้อร้องเรียนและผลการดำเนินการให้แก่หน่วยรับรองกรมวิชาการเกษตร เมื่อได้รับการร้องขอ  
  
หมายเหตุ  
  
เงื่อนไข : ไม่พบข้อบกพร่อง ภายใต้ภาวการณ์ตรวจ 2 แปลงต่อ 1 วัน  
  
 พืชอายุสั้นใช้เวลา 65 วันทำการ  
  
 พืชไม้ผล/พืชผสมผสาน/พืชอุตสาหกรรม/มะละกอ อาจใช้เวลา มากกว่า 65 วันทำการ  
  
หากมีข้อบกพร่อง ให้ปฏิบัติตามขั้นตอนในข้อ 4.1 (ในตาราง) กรณีเป็นการตรวจรับรองแบบกลุ่มให้ขึ้นอยู่กับกระบวนการของกลุ่ม และข้อบกพร่องของกลุ่ม

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  กองพัฒนาระบบและรับรองมาตรฐานสินค้าพืช ตึก 8 ชั้นกรมวิชาการเกษตร เลขที่ 50 ถนนพหลโยธิน แขวงลาดยาว เขตจตุจักร กทม 10900 (ตั้งอยู่ภายในมหาวิทยาลัยเกษตรศาสตร์บางเขน) โทรศัพท์: 02-579-7520 โทรสาร: 02-579-7520 Email: organic.doa.thailand@gmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 1 โทรศัพท์: 053-114121-6 โทรสาร: 053-114127 Email: gapoard1@gmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 2 โทรศัพท์: 055-313127 โทรสาร: 055-313131 Email: gap\_cc@hotmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 3 โทรศัพท์: 043-465130 โทรสาร: 043-465130 Email: gapoard3@hotmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 4 โทรศัพท์: 045-210422 โทรสาร: 045-210423 Email: gap-sorworpor4@hotmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 5 โทรศัพท์: 056-405070-101 โทรสาร: 056-405289 Email: gapchainat@yahoo.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 6 โทรศัพท์: 039-397076 ,039-397134 โทรสาร: 039-434578 Email: gapoard6@gmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 7 โทรศัพท์: 077-259445-6 โทรสาร: 077-259447 Email: gap\_oard7@hotmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |
| **สถานที่ให้บริการ**  (หมายเหตุ: -)  สำนักวิจัยและพัฒนาการเกษตรเขตที่ 8 โทรศัพท์: 074-445905-6 โทรสาร: 074-445907 Email: organic60oard8@gmail.com/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 65 วันทำการ

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  รับคำขอและตรวจสอบคำขอ  - ผู้ยื่นคำขอใบรับรองแหล่งผลิตพืชอินทรีย์ หลักฐานสำเนาประกอบ (หากมี) ต้องรับรองสำเนาเอกสารทุกฉบับ กรณีเอกสารครบ เกษตรกรให้ข้อมูลรายละเอียดได้  (หมายเหตุ: (กรณีเอกสารไม่ครบ เกษตรกรยังให้รายละเอียดไม่ครบ ระยะเวลาขึ้นกับเกษตรกรส่งข้อมูล)) | 2 วันทำการ | กรมวิชาการเกษตร |
| 2) | **การพิจารณา**  คัดเลือกคณะผู้ตรวจประเมิน - คัดเลือกคณะผู้ตรวจวางแผนการตรวจนัดหมายเกษตรกร  (หมายเหตุ: -) | 1 วันทำการ | กรมวิชาการเกษตร |
| 3) | **การพิจารณา**  วางแผนการตรวจประเมิน/เตรียมการตรวจประเมิน - นัดวันเริ่มเข้าตรวจนับจากวันที่ยื่นขอขึ้นกับความพร้อมของเกษตรกรชนิดพืชที่ขอรับรองแผนการผลิตถ้าเกษตรกรพร้อมให้เข้าตรวจ - พิจารณากำหนดวันตามรอบการผลิตของแต่ละพืช และความพร้อมของเกษตรกร - ในขั้นตอนนี้จะรวมระยะเวลาของการนัดหมายเกษตรกร  (หมายเหตุ: -) | 5 วันทำการ | กรมวิชาการเกษตร |
| 4) | **การพิจารณา**  ดำเนินการตรวจประเมินแปลง - ระยะเวลาเข้าตรวจแปลง ผู้ตรวจประเมินจะใช้ระยะเวลาตรวจในภาวะการณ์ปกติ 2 แปลง/ 1 วันทำการ  - ในกรณีที่การตรวจประเมินไม่สามารถตรวจครบทุกข้อกำหนด จะดำเนินการตรวจประเมินมากกว่า 1 วันทำการ หรือมากกว่า 1 ครั้ง  (หมายเหตุ: (การแก้ไขและตรวจติดตามข้อบกพร่อง - ระยะเวลาการแก้ไขจะขึ้นกับเกษตรกรเป็นผู้กำหนด  - ให้แก้ไขข้อบกพร่องได้ 2 ครั้ง รวมแล้วไม่เกิน 180 วัน )) | 1 วันทำการ | กรมวิชาการเกษตร |
| 5) | **การตรวจสอบเอกสาร**  จัดทำรายงานการตรวจประเมิน  (หมายเหตุ: -) | 15 วันทำการ | กรมวิชาการเกษตร |
| 6) | **การพิจารณา**  นัดหมายและดำเนินการประชุมคณะกรรมการรับรองเพื่อพิจารณา - นัดหมายและเชิญคณะกรรมการรับรองฯ ประชุม - การประชุมใช้เวลา 1-2 วัน  - จัดทำรายงานการประชุมและแจ้งผลการพิจารณาให้ผู้เกี่ยวข้องทราบ - กำหนดการประชุม อย่างน้อย เดือนละ 1 ครั้ง  (หมายเหตุ: -) | 21 วันทำการ | กรมวิชาการเกษตร |
| 7) | **การลงนาม/คณะกรรมการมีมติ**  จัดทำใบรับรองและทะเบียนรายชื่อผู้ได้รับการรับรอง - ทวนสอบความถูกต้องของมติที่ประชุมในการให้การรับรอง  - จัดทำใบรับรอง และตรวจสอบความถูกต้องของรายละเอียดในใบรับรอง - เสนอผู้มีอำนาจลงนามใบรับรอง - จัดทำ ปรับปรุง และแก้ไขทะเบียนรายชื่อผู้ที่ได้รับการรับรอง ในระบบสารสนเทศการรับรองแหล่งผลิต - มอบใบรับรองให้ผู้รับการรับรอง  (หมายเหตุ: -) | 20 วันทำการ | กรมวิชาการเกษตร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (- เฉพาะการยื่นครั้งแรก มีการต่ออายุ มีการเปลี่ยนแปลงรายละเอียดของใบรับรอง หรือเปลี่ยนแปลงขอบข่ายการรับรอง ให้แสดงบัตรประจำตัวประชาชนฉบับจริงเพื่อยืนยันตัวตน) | กรมการปกครอง |
| 2) | **เอกสารสิทธิ์การใช้ประโยชน์ที่ดิน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เช่น โฉนดที่ดิน เอกสารสิทธิ์ สัญญาเช่า เอกสารอนุญาตให้ใช้ที่ดิน ฯลฯ  ) | กรมที่ดิน |
| 3) | **หลักฐานการจดทะเบียนนิติบุคคล (กรณีนิติบุคคล)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (- เฉพาะการยื่นครั้งแรกหรือมีการต่ออายุ/เปลี่ยนแปลงรายละเอียดของหนังสือรับรอง) | กรมพัฒนาธุรกิจการค้า |
| 4) | **หนังสือมอบอำนาจ พร้อมสำเนาบัตรประชาชนผู้มอบอำนาจ (กรณีมอบอำนาจ)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (กรณีผู้มีอำนาจลงนามมอบอำนาจให้ผู้อื่นดำเนินการแทน ติดอากรแสตมป์ตามที่กฎหมายกำหนด - เฉพาะการยื่นครั้งแรกหรือเมื่อมีการเปลี่ยนแปลงรายละเอียดของหนังสือมอบอำนาจหรือเปลี่ยนแปลงผู้มอบอำนาจ/ผู้รับมอบอำนาจอย่างละ 1 ฉบับ) | - |
| 5) | **แบบคำขอใบรับรองแหล่งผลิตพืชอินทรีย์ (F-51.1/F-53)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมวิชาการเกษตร |
| 6) | **ใบรับรองแหล่งผลิตพืชอินทรีย์ฉบับเดิม (กรณีขอต่ออายุ)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | กรมวิชาการเกษตร |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่มีค่าธรรมเนียม**  (หมายเหตุ: -) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กลุ่มพัฒนาระบบตรวจรับรองมาตรฐานการผลิตพืช กองพัฒนาระบบและรับรองมาตรฐานสินค้าพืช ตึก 8 ชั้น กรมวิชาการเกษตร เลขที่ 50 ถนนพหลโยธิน แขวงลาดยาว เขตจตุจักร กทม 10900 ตั้งอยู่ภายในมหาวิทยาลัยเกษตรศาสตร์บางเขน โทรศัพท์ : 02-579-7520 โทรสาร : 02-579-7520 ระยะเวลาเปิดให้บริการ เปิดให้บริการ วันจันทร์ ถึง วันศุกร์  (หมายเหตุ: (ยกเว้นวันหยุดที่ทางราชการกำหนด ตั้งแต่เวลา 08:30 - 16:30 น.(มีพักเที่ยง เวลา 12.00-13.00 น.)) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |
| 3) | ศูนย์รับเรื่องร้องเรียนการทุจริตในภาครัฐ  (หมายเหตุ: (สำนักงานคณะกรรมการป้องกันและปราบปรามการทุจริตในภาครัฐ (สำนักงาน ป.ป.ท.) - 99 หมู่ 4 อาคารซอฟต์แวร์ปาร์ค ชั้น 2 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี 11120 - สายด่วน 1206 / โทรศัพท์ 0 2502 6670-80 ต่อ 1900 , 1904- 7 / โทรสาร 0 2502 6132 - www.pacc.go.th / www.facebook.com/PACC.GO.TH  ศูนย์รับเรื่องร้องเรียนสำหรับนักลงทุนต่างชาติ (The Anti-Corruption Operation center) Tel : +66 92 668 0777 / Line : Fad.pacc / Facebook : The Anti-Corruption Operation Center / Email : Fad.pacc@gmail.com)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | แบบคำขอใบรับรองแหล่งผลิตพืชอินทรีย์ (สำหรับแปลงเดียว/รายเดียว)  (หมายเหตุ: (แบบฟอร์ม F-51.1 )) |
| 2) | แบบคำขอใบรับรองแหล่งผลิตพืชอินทรีย์ (สำหรับกลุ่ม)  (หมายเหตุ: (แบบฟอร์ม F-53 )) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 27/11/2563